**ESK üldkogu 30.11.2024 Tallinnas**

**Eestseisuse koosolek.**

Algus: 14.30

**Osales**: 6 liiget kohapeal, 3 liiget veebivahendusel, 3 häält volitusega.

Kohapeal: Ilmar Võtti (Aegna), Terje Lilleoks (Prangli), Toomas Luhaäär (Naissaar), Rein Tafenau (Vilsandi), Annely Holm (Muhu), Jüri Lember (Kõinastu)

Osalesid ka juhatuse liikmed Liina Salujõe, Jana Stahl, Meelis Mereäär

Veebi vahendusel: Anu Streng (Vormsi), Mark Soosaar (Manija), Egon Vohu (Kihnu)

Volitused Kaarel Lauk, Leo Filippov, Rita Koppel.

Protokollija: Terje Lilleoks

**Päevakord**

**1.Tegevuskava ja 2025. a eelarve kinnitamine**

**2. Riigikogu väikesaarte komisjoni istungil osalemine 17. dets.**

**1**.Jana Stahl: Tegevuskava pole oluliselt muutunud, lisandunud punkt saarte koostöökogu loomiseks. See on nö “sõpradelist”, kes annaksid ESKi tegevusse oma sisendit ja ekspertiisi.

Eelarve - oleme jälginud eelarve täitmist ja lähtunud sellest, et oleme käsitlenud eelarvet konservatiivsemalt. Aastatulem 2024 tuleb positiivne, kokkuhoid pangateenustelt. Järgmise aasta eelarve on tasakaalus. Kokkuhoid pangateenustelt, lisatulu tähtajalistelt hoiustelt ja Annely taotletud toetus ESIN lähetuskulude katmiseks.

Liina Salujõe: Suure kokkuhoiu andis KYSKi projektitoetus, mille raames käisime saartel.

Jüri Lember: Liikmemaksud? Kas võiks tõsta?

Jana Stahl: Liikmemaksud on samad alates Osmusaare üldkogust. Passiivsed liikmed - oleme lähenenud personaalselt helistanud ja küsinud miks ei maksa? Pigem passiivsed liikmed, kes liikmemaksu pole maksnud, Saarte Kogust välja arvata juhul, kui inimene ise seda soovib. Siis ka üldkogude kvoorumiga lihtsam. Sel aastal on eelarve kasumis, järgmise aasta sidekulud suurenevad - kompenseeritakse juhatuse liikmete sidekulud summas 1200.- eur ehk iga kuu kahele juhatuse liikmele 50.- eur/ kuu.

Jüri Lember: Tuleb tänada juhatust, et koduleht ja infokiri on hästi tehtud.

OTSUS: 2025. a tegevuskava ja eelarve kinnitamine - kes on poolt!

Poolt: 12, vastu 0, erapooletuid 0.

**2.** Jüri Lember: 17. dets. Riigikogu väikesaarte komisjoni istung. Peateemaks transpordiühendused ja sellega seonduv. Parvlaevade arenguprojektidega tegelemine on ametkondade vahel killustunud, mitmed projektid kallinevad ja lähevad aeglaselt. Tuleb viies parvlaev, tahetakse teha väiksem ja odavam kui esimeses ebaõnnetsunud hankes kavandatud oli, et teenindada suursaarte vahelist liiklust. Tehniline lahendus: elektri- ja diiselmootor.

Ainus pakkumine esimese 40 mln.eurose hanke osas tuli Hiina RVst, seda pakkumist vastu ei võetud. Kõik 350 tuh.eurot hanke dokumentide koostamise makisumust vastu taevast !

2030-2035 kõigi saarte laevade väljavahetamine. Ei saa lüüa kõiki saari sama puuga, saared on erinevad. Kohe alguses tuleb kaasata erinevate saarte kogukondade ja ESKi liikmeid, et vältida eelmiste laevade projekteerimisel tehtud vigu. Selle ettepaneku tegin Transpordiameti vastutavale ametnikule.

Kohalike elanike piletite broneerimine ja laevale pääs. Suursaarte operaatorid enne ei tee midagi enne, kui tellija ehk riik tõstatab teema. Keeruline on nt väikesaare elanikul pääseda suursaarte praami peale. Kas suursaarte omavalitsused on TS Laevade poole pöördunud, me ei tea. Soov, et eelisjärjekorras saaksid laevale saarte püsielanikud, ettevõtjad. Neile kehtiks näiteks broneeringu pikendus tund ja kümme min ehk maks. aeg kahe Virtsu-Kuivastu liini laeva väljumise vahel või ka, miks mitte,sama päeva teistele reisidele.

Kristiina Maripuule saadan ettepaneku kehtiva väikesaarte programmi rahade jagamise määruse teema aruteluks Väikesaarte komisjonis. Püüan anda seal meie nimel sõna Toomas Luhaäärele.

Toomas Luhaäär: Määrusega seonduvalt. Väikesaarte programmi toetatavate valdkondade kaasajastamine, otsustamise läbipaistvamaks muutmine. Mul on need teemad ette valmistatud.

Mark Soosaar: Pärnu linna kehtestatud üleveohinnad ei arvesta regionaalministri määrust, et püsielanike hind peab olema 50% väiksem pileti tavahinnast. Manija kogukond on väga ärritunud. Pärnu linn ei arvesta Püsiastusega väikesaarte seadust üldse, saare üldkogu sisendit ei arvestata. Nt kui ruhnlane läheb laevaga Saaremaale, et tal oleks võimalik samal päeval sõita mandrile. Võiks seda teemat ka käsitleda.

Jüri Lember: Palun pane need probleemid paari lausega kirja. Tahan eelnevalt saata komisjoni istungi teemad kirjalikult ette.

Anu Streng: Ettevõtjad kohtusid vallavalitsusega, vajalik, et kohalike ettevõtjate külalised saaksid eelise praamipiletite ostmisel.

Rein Tafenau: Vilsandi praktika on, et kohaliku liini teenindava laeva planeeritud reisi täitumisel tehakse kohe lisareis.

Egon Vohu: Pole võimalik ülebroneeringute korral teha selgeks kui palju reisida soovijaid tegelikult oleks.

Jüri Lember: Eelnevatest eestseisuse protokollidest saab üle vaadata, millest on juttu olnud, soovitav enne komisjoni minekut üle vaadata.

Jahindusest: oli ettepanek lisada jahiseadusesse säte, mis lubab teha ka meresaartel väiksemaid jahipiirkondi kui üldnorm 5000ha.

Toomas Luhaäär: Väikesaarel peab olema oma jahiseltsi loomisest huvitatud seltskond, kes tahavad jahti pidada, eeldusel et on olemas maaomanike nõusolek, siis tegelikult täna kehtiv Jahiseadus takistusi ei tee. Täna on paljudel jahiseltsidel 10a KKA luba. Niisama lihtsalt seda ülesse öelda ei saa. Ainult hvuitatud poolte kokkuleppel.

Jana Stahl: Pakritel moodustati jahiselts enne lubade lõppemist ja olime valmis läbi rääkima nii Paldiski kui ka Keilaga. Keila oli huvitatud, kuid polnud piisavalt maaomanike nõusolekuid. Paldiski korjas nõusolekud kokku Pakri poolsaarelt, mis jahinduspiirkonda kuulub ja võitis. Oleme vaidlustanud meile Keskkonnaameti poolt saadetud vastuse.

Mark Sooäär: Osa väikesaarte elanikke puudutavaid seadusi asub teistes seadustes. Võtta jahipiirkonnana kasutusse ka ümbritsev mereala ja laiud. Võib-olla saame mõned probleemid lahendada ka ministri määrusega.

Jüri Lember: Vormsil on probleemid jahiseltsidega väga mitmekülgsed. Peaksite siiski kokku istuma ja omavahel asjad selgeks vaidlema. Ei näe kuidas saaks jahiseaduses seda olukorda lahendada püsielanike kasuks, kui jahiga on seotud mitmed maaomanikud ja kinnistuomanikud.

Anu Streng: Aga kalapüügiga on ju nii. Ja seda korda tuleb muuta. Kohtuvaidlus käib erinevate jahiseltside vahel.

Jüri Lember: Jahipidamine on seotud maaomanike nõusolekuga, sellest ei saa mööda minna. Vormsil käib kohtuvaidlus erinevate jahiseltside vahel, Et Pakritel ei lasta jahipiirkonda moodustada, see on jama ja vaie vajab meie tuge.

Toomas Luhaäär: Vb saab midagi teha RMK kaudu, aga maaomanikelt nende õiguseid tagasi võtta ei saa.

Anu Streng: Kinnistuomanikke on üle tuhande, kas jõuab nendega ühendust võtta, nt rootslased. Suured firmad on palganud inimesed, kes neid inimesi otsivad.

Mark Soosaar: Paluda väikesaartele erimäärust seoses automaksuga - et üks kahest autost on vabastatud automaksust või poole hinnaga, kuna üks auto on saarel, teine mandril.

J.Lember: 17.12 Väikesaarte komisjoni teemade osas teen ettepaneku ja ootan siis teie kirjalikku kooskõlastust. Vajadusel eestseisuse koosolek enne seda.

Lisad: Tegevuskava ja eelarve 2025.

Jüri Lember Terje Lilleoks

Koosoleku juhataja Protokollija